Каб пазбегнуць памылак ужо ўзгаданых мной аграгарадкоў, арганізатары праекта вырашылі не толькі ўзводзіць хаты, але і ствараць на месцы адпаведную інфраструктуру. Так, часткай гэтай інфраструктуры і стаўся Культурна-адукацыйны цэнтр, збудаваны таксама валанцёрамі ды файнымі спецыялістамі з Германіі па сучасных энергазберагальных тэхналогіях. Менавіта на яго адкрыццё і прыехалі не толькі сталічныя журналісты, але і дзесяткі гасцей з Італіі і Германіі — тыя, хто ахвяраваў грошы на праект, дапамагаў у яго рэалізацыі маральна і тэхнічна і нават непасрэдна сам браў удзел у яго рэалізацыі. Прыехалі і старыя, і малыя.